S P O R T O K T A T Ó

#### K Ö Z É P F O K Ú R É S Z S Z A K K É P E S Í T É S

**A Testnevelési Egyetem (TF) egyéves, levelező sportoktató tanfolyamot**

**indít 2017. őszén** az alábbi sportágakban\*:

(\* Egy adott sportágat csak megfelelő létszámú jelentkezés esetén indítunk.)

**aerobik** (Nyt. szám: E-001124/2015/A002)

**amerikai football** (Nyt. szám: E-001124/2015/A024)

**fallabda** (Nyt. szám: E-001124/2015/A029)

**hegymászás** (Nyt. szám: E-001124/2015/A031)

**íjászat** (Nyt. szám: E-001124/2015/A032)

**judo** (Nyt. szám: E-001124/2015/A033)

**kajak-kenu** (Nyt. szám: E-001124/2015/A034)

**karate** (Nyt. szám: E-001124/2015/A005)

**kerékpár** (Nyt. szám: E-001124/2015/A006)

**kick-boksz** (Nyt. szám: E-001124/2015/A035)

**kung-fu** (Nyt. szám: E-001124/2015/A044)

**lovassport** (Nyt. szám: E-001124/2015/A010)

**muaythai** (Nyt. szám: E-001124/2015/A036)

**sakk** (Nyt. szám: E-001124/2015/A013)

**sí** (Nyt. szám: E-001124/2015/A022)

**snowboard** (Nyt. szám: E-001124/2015/A023)

**sportmászás** (Nyt. szám: E-001124/2015/A039)

**szörf** (Nyt. szám: E-001124/2015/A041)

**taekwondo** (Nyt. szám: E-001124/2015/A042)

**tenisz** (Nyt. szám: E-001124/2015/A016)

**testépítés-fitness** (Nyt. szám: E-001124/2015/A017)

**úszás** (Nyt. szám: E-001124/2015/A019)

**versenytánc** (Nyt. szám: E-001124/2015/A015)

**vitorlázás** (Nyt. szám: E-001124/2015/A020)

**A részszakképesítés államilag elismert,**

**Országos Képzési Jegyzék száma: 31 813 01**

**A részszakképesítés munkaterületének rövid leírása:**

A sportoktató megtanítja a sportág legalapvetőbb technikai, taktikai és szabályismereteit. Oktató, nevelő, képző tevékenysége eredményeként a tanítványok alkalmassá válnak a sportszerű versenyzésre, sportteljesítményük folyamatos és fokozatos növelésére, az egészséges életmód - ennek részeként a rendszeres testedzés, sportolás - népszerűsítésére. Sportágában sporttanfolyamokat szervez és vezet.

Sportágában részt vesz a versenyek szervezésében és azok lebonyolításában. Kapcsolatot tart az érintett sportszervezetekkel és intézményekkel, képviseli a sportág érdekeit. Igény szerint közreműködik a nevelési-oktatási intézmények sporteseményeinek szervezésében és lebonyolításában. A szabadidősport terén részt vesz a szabadidőközpontok, - klubok munkájában, ilyen jellegű foglalkozásokat szervez.

Olyan képességekkel, készségekkel rendelkezik, amelyek lehetővé teszik tudása gyakorlati alkalmazását: a mozgásos cselekvések - a sportági technikák és a képességfejlesztő gyakorlatok - alapszintű bemutatását és oktatását.

Tisztában van a sportág egészségügyi követelményeivel, veszélyhelyzeteivel, s megfelelő képzettséggel rendelkezik ezek betartásához, illetve elkerüléséhez.

**Jelentkezési feltételek**

* **befejezett 10. évfolyam**
* **betöltött 18. életév**
* egészségügyi alkalmasság igazolása (foglalkoztatás egészségügyi szakvélemény, beszerezhető az OMFI-tól, www.omfi.hu)
* **saját e-mail cím** (a hallgatók értesítése e-mail-ben történik)
* a választott sportágban **versenyzői múlt** vagy **sportági jártasság** igazolása (pl. egyesület által).

A tanfolyam kezdetén a sportági jártasságot igazoló előzetes tudásfelmérésre kerülhet sor, ez lehet egy szóbeli elbeszélgetés vagy gyakorlati szintfelmérő az adott sportág alapvető mozgásanyagából.

* Az alább megjelölt sportágakban a következő igazolások szükségesek még:

**amerikai football:** sportági szakszövetségi ajánlás

**fallabda:** sportági szakszövetségi ajánlás

**hegymászás**: sportági szakszövetségi ajánlás

**judo**: 2 kyu vizsga megléte

**karate**: 3 kyu vizsga megléte

**kick-box**: 3 kyu vizsga megléte

**kung-fu**: sportági szakszövetségi ajánlás

**muay-thai**: sportági szakszövetségi ajánlás

**sportmászás**: sportági szakszövetségi ajánlás

**taekwondo**: 4 kup vizsga megléte

**vitorlázás**: sportági szakszövetségi ajánlás

**Jelentkezés módja**

A szükséges dokumentumokat (kitöltött jelentkezési lap, iskolai végzettség másolata, számlakérő nyilatkozat, orvosi igazolás, sportági-versenyzői múlt igazolása) el kell juttatni a Felnőttképzési Csoporthoz.

**Emailen** (eredeti példányok szkennelve): **okj2017okt@tf.hu**

**Postán**: **Testnevelési Egyetem (TF)**

 **Felnőttképzési Csoport**

 **1525 Budapest, Pf. 69**

Minden jelentkezőt regisztrálunk és visszaigazoljuk a jelentkezését. A jelentkezési határidő lejárta után értesítést küldünk a tanfolyam indulásáról az esetleges előzetes tudásfelmérésről és a beiratkozással kapcsolatos tudnivalókról.

**Költségek**

A költségeket átutalással lehet befizetni az egyetem számlájára. Kérjük a jelentkezési laphoz tartozó számlakérő nyilatkozatot ezzel kapcsolatban pontosan kitölteni.

1. tandíj: 80.000 Ft/félév
2. szakmai vizsgadíj (elmélet + gyakorlat): 40.000 Ft
3. beiratkozási díj: 10.000 Ft

A teljes díj **210.000.-Ft**, ezt az összeget a tanév során 3 részletben kell kifizetni.

Várható ütemezés:

2017. szeptember hónap: 90.000 Ft (tandíj I. részlet+beiratkozási díj

2018. február hónap: 80.000 Ft (tandíj II. részlet)

2018. május hónap: 40.000 Ft (vizsgadíj)

**Sí, snowboard** sportágakban további költség az esetlegesen külföldön megrendezésre kerülő sportági képzés járulékos költsége. **Lovas** és **vitorlázás** sportágakban további költség lehet a ló illetve a vitorláshely bérlésének a költsége.

Minden egyéb oktatással kapcsolatos költség (utazás, szállás, étkezés, jegyzetek stb.) a hallgatókat terheli.

**Kedvezmények**

Az alább felsorolt kedvezmények a képzés **tandíjánál** vehetők igénybe, a vizsgadíjat és a beiratkozási díjat minden esetben teljes összegben kell befizetni.

- Korábbi TF-es végzettség\* (diploma vagy OKJ-s) részletfizetéssel: **20% kedvezmény**

(\* Ennek igazolására, kérjük, mellékelje a diploma ill. bizonyítvány fénymásolatát.)

- Korábbi TF-es végzettség, egyösszegben kifizetve: **30%** **kedvezmény**

- Jelenleg TF hallgatói jogviszonnyal rendelkezők (csak részletfizetéssel): **50% kedvezmény**

**Képzés**

**Általános elméleti képzés:**

Minden sportág hallgatóinak azonos. Két oktatási nap közül lehet választani (ezt a jelentkezési lapon lehet bejelölni):

 Szerdai csoport: 17.00-20.15 óráig (nagyjából hetente) **vagy**

 Szombati csoport: 8.00-14.40 óráig (nagyjából kéthetente)

A képzés során oktatott általános elméleti modulok:

10322-12 Pedagógiai, pszichológiai és kommunikációs alapok

10323-12 Egészségügy és elsősegélynyújtás

10324-12 Edzéselmélet és gimnasztika

10325-12 Szervezés és vállalkozás alapjai

**Sportági képzés (elmélet és gyakorlat):**

A képzés főként a TF sportlétesítményeiben zajlik, egyes sportágak esetében azonban külsős helyszíneken is. Időtartama sportáganként eltérő. A képzés ezen része összesen kb. **8-10 napot** vesz igénybe, ami összefüggő időtartamot, vagy elszórtan például 4x2-3 napot is jelenthet. **Ezek az oktatási napok hétköznapra is eshetnek.** Ezek dátumát a sportági szakvezetővel történt egyeztetések után tudjuk megadni. A sportági képzés keretében a sportág történetével, taktikájával, oktatásával ismerkednek meg a hallgatók.

A sportági szakvezetők kijelölése, valamint a sportági képzés tematikájának meghatározása az **országos sportági szakszövetség és a TF együttműködésével** történik.

A képzés során oktatott sportági modul:

10326-12 Sportági alapok

**Értékelések, vizsgák**

**Évközi követelmények:**

Adott modulokhoz kapcsolódóan sor kerülhet házi dolgozatok, beszámolók határidőre történő elkészítésére, gyakorlati feladatok bemutatására, hospitálások, versenylátogatások teljesítésére.

**Vizsgák (hétköznap is lehetnek):**

1. modulzáró vizsga (mind az 5 modulból van): a képző intézmény szervezi, minimum 51%-os, sikeres teljesítése esetén jelentkezhet a hallgató a komplex szakmai záróvizsgára.

2. komplex szakmai záróvizsga: szakmai vizsgabizottság előtt zajlik, központilag meghatározott követelmények alapján, szóbeli és sportágspecifikus gyakorlati vizsgatevékenységekből áll.

A sikeres záróvizsgát tett hallgatók **államilag** elismert **sportoktató (sportág megjelölésével) részszakképesítést** igazoló **bizonyítványt** kapnak.

Lehetőség van **Europass bizonyítvány kiegészítő** dokumentum igénylésére, külön adminisztrációs díj ellenében.

**A tanfolyammal kapcsolatos további információ:**

Testnevelési Egyetem (TF)

(Nyt. szám: E-001124/2015)

Felnőttképzési Csoport

Tel: 487-9286, 487-9272, 487-9247

**Honlap:** www.tf.hu

**Jelentkezési határidő: 2017. szeptember 10.**